open-index/open-wikipedia-markdown huggingface dataset:
Zuikių dievas

**Zuikių dievas** – hipotetinė lietuvių mitologijos dievybė, minima Ipatijaus metraštyje, XIV a. pab. – XV a. pr. šaltinyje. Pasak metraščio, Lietuvos karalius Mindaugas aukojo „Zuikių dievui“, taip pat kitiems gerai žinomiems dievams, kaip Medeina, Teliavelis, Diviriksas ir Nunadievis. Zuikių dievo paminėjimas ir autentiškumas tyrinėtojų vertinami kaip diskutuotinas klausimas.

## Istorinis kontekstas
Ipatijaus metraštyje minimas Zuikių dievas aptartas kontekste, kur karalius Mindaugas jam aukodavo medžioklės metu. Šaltinis yra patikimas, nes buvo sudarytas tuo metu, kai Volynė ir Haličas palaikė glaudžius ryšius su Lietuva, o Haličo kunigaikštis Švarnas trumpą laiką valdė Lietuvą po Mindaugo mirties. Nepaisant to, tyrinėtojai abejoja, ar Zuikių dievas buvo atskira dievybė, ar tai gali būti perrašymo klaida, susijusi su kitų dievybių ar medžioklės prietarų aprašymais.

## Tyrėjų nuomonės
Pasak religijotyrininko Gintaro Beresnevičiaus, Zuikių dievas gali būti autentiška lietuvių mitologijos figūra. Jo teigimu, keltų mitologijoje egzistuoja panaši figūra – dievas Silvanas, kuris vaizduojamas su zuikiu, o tai gali rodyti ryšį tarp keltų ir baltų mitologinių vaizdinių. Kita vertus, Algirdas Julius Greimas ir Norbertas Vėlius teigia, kad Zuikių dievas gali būti Medeinos epitetas arba medžioklės prietaras, o gal net folklorinis velnio aspektas, nes lietuvių folklore zuikiai dažnai siejami su velniu.

## Mitologinė funkcija
Nors Zuikių dievo funkcija nėra aiškiai nustatyta, manoma, kad jis buvo susijęs su medžiokle ar miško globėjų dievybėmis. Gintaras Beresnevičius siūlo, kad Zuikių dievas galėjo būti Medeinos porininkas, kaip keltų mitologijoje Diana buvo susieta su Silvanu. Toks poros vaizdavimas taip pat sutinkamas keltų mitologijoje.

## Istorinė ir kultūrinė reikšmė
Zuikių dievo paminėjimas istoriniuose šaltiniuose leidžia kelti klausimus apie jo vietą lietuvių mitologijoje. Nors jo egzistavimas ir funkcija vis dar yra ginčytini, jis gali būti reali mitologinė figūra, susijusi su medžiokle ir gamtos jėgų valdymu. Kai kurie tyrinėtojai taip pat kelia hipotezę, kad Zuikių dievas galėjo būti tam tikras vietinis dievas, kuris vėliau įsiliejo į platesnę folklorinę Velnio figūrą.

## Išnašos

## Šaltiniai
* Gintaras Beresnevičius. *Lietuvių religija ir mitologija*. Vilnius: Tyto Alba, 2019.
* Algirdas Julius Greimas. *Tautos atminties beieškant*. Vilnius: Vaga, 1989.
* Norbertas Vėlius. *Chtoniškasis lietuvių mitologijos pasaulis*. Vilnius: Mintis, 1989.
Taukučiai

**Taukučiai** () – M. Pretorijaus minimi burtininkai Prūsijoje, kurie pranašavo iš riebalų, surinktų kamine.

Teigiama, kad pranašaujama būdavo saulėtą dieną. Po įžanginių maldų ir gėrimų berniuko nykščio ar bevardžio piršto nagas būdavo sutepamas rūpestingai išmaišytu taukų arba aliejaus ir suodžių mišiniu (anot G. Beresnevičiaus, aliejaus ir sakų). Jį palaikius prieš saulę, iš saulės spindulių ir nago įlinkių įžvelgdavo pavidalą, pagal kurį burtininkai spręsdavo apie kurį nors dalyką.

## Išnašos
Fernando Pessoa

**Fernandas Antonijus Nogeira de Seabra Pesoa** (*Fernando António Nogueira de Seabra Pessoa*, 1888 m. birželio 13 d. – 1935 m. lapkričio 30 d.) – Portugalijos rašytojas. Laikomas vienu iškiliausių Portugalijos poetų, o jo modernistinė kūryba suteikė portugalų kalbai svarbą Europos literatūrinėje tradicijoje.

## Biografija
Nuo septynerių metų gyveno Durbane (dabartinė Pietų Afrikos Respublika), kur jo tėvas dirbo konsulate. Anksti išmoko anglų kalbą, ja rašė pirmuosius savo kūrinius. Grįžęs į Portugaliją, 1905–1906 m. studijavo Lisabonos universitete. Nuo 1908 m. dirbo komercijos korespondentu, vertėju. Bendradarbiavo laikraštyje *A Águia*, 1915–1917 m. avangardinės literatūros laikraščio *Orpheu* vienas leidėjų.

Fernandas Pesoa domėjosi ne tik grožine literatūra, bet ir filosofija, estetika. 1918 m. išleido savo pirmąją poezijos rinktinę *Antinous* (anglų kalba). Išleidęs dar dvi angliškas rinktines, vėliau rašė daugiausia portugališkai. Per visą savo gyvenimą Pesoa didelio žinomumo nesusilaukė, jo kūryba pagarsėjo tik po mirties.

Mirė nuo kepenų cirozės.

## Kūryba
Po mirties pripažintas vienu žymiausių portugalų rašytojų ir poetų modernistų, pasaulinės reikšmės poetu.

Fernandas Pesoa pasirašinėjo, manoma, apie 70 slapyvardžių, žymiausi jų – *Álvaro de Campos, Alberto Caeiro, Ricardo Reis, Antonio Mora*. Skirtingais slapyvardžiais pasirašyti kūriniai yra skirtingų stilių ir literatūrinių srovių (pvz., *A. de Campos* kūryba yra futuristinė, o *R. Reiso* sekama antikos literatūra). Kūrė prasimanytų autorių gyvenimo istorijas, išreiškė skirtingas jų asmenybes. Dalis F. Pesoa kūrinių atrandama ligšiol.

Išlikę apie 27 000 rankraščių (poezijos, prozos, politinių traktatų, esė, romanų, kritikos ir lingvistikos veikalų, pjesių). Tyrinėtojų išskiriama *B. Soares* slapyvardžiu pasirašyta prozos knyga „Nerimo knyga“ (*Livro do Desassossego*, 2 dalys, išleista 1982–1983 m.). Ją sudaro 259 fragmentai (autobiografiniai fragmentai, išpažintys, psichologiniai tekstai, peizažų aprašymai, eilėraščiai), kiekvienas leidėjas sudeda juos į leidinį savaip, todėl nėra nė vieno identiško „Nerimo knygos“ leidimo. Bendras visos kūrybos bruožas yra išskirtinė fantazija ir vadinamojo automatinio rašymo maniera.

## Bibliografija
* „Antinojas“ (*Antinous*, 1918 m.)
* „35 sonetai“ (*35 Sonnets*, 1918 m.)
* „Angliškos eilės“ (*English Poems*, 2 dalys, 1921 m.)
* „Žinia“ (*Mensagem*, 1933 m.)

Pomirtiniai leidimai:
* „Fernando Pesoa eilės“ (*Poesias de Fernando Pessoa*, 1942 m.)
* „Alvaro de Kampošo eilės“ (*Poesias de Álvaro de Campos*, 1944 m.)
* „Alberto Kaeiro poemos“ (*Poemas de Alberto Caeiro*, 1946 m.)
* „Rikardo Reišo odės“ (*Odes de Ricardo Reis*, 1946 m.)
* „Nerimo knyga“ (*Livro do Desassossego*, 2 dalys, 1982–1983 m., lietuviškai 2020 m.)
* „Poezija. Aleksandras Serčas“ (*Poesia, Alexander Search*, 1999 m.)
* „Ketureiliai“ (*Quadras*, 2002 m.)
* Įvairūs poezijos rinkiniai (lietuviškai išleistas „Poezijos rinktinė: Eilėraščiai, poemos“, 2009 m.)

## Šaltiniai
Bouenguidi Sports

**Association Omnisports Bouenguidi Sports** arba **Bouenguidi Sports**, o trumpai vadinamas **Bouenguidi** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Kulamutu. 

## Istorija
1980 m. įkurtas klubas. Rungtyniavo aukščiausioje šalies lygoje. 2011 m. pasiekė šalies futbolo taurės finalą, tačiau jame pralaimėjo.

## Sezonai
; Pastarųjų metų sezonai

## Pasiekimai
;  **[[LINAF National Foot 1|Aukščiausioji lyga]]: **
* **Čempionai**:  m.
;  **[[Gabono futbolo taurė]]:**
* **Nugalėtojai**: –.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Arsène Copa, saugas;
*  Roy Mouniengue, saugas;
*  Davy Mayoungou, saugas, puolėjas;

## Išnašos

## Nuorodos
* SOCCERWAY
* FLASHSCORE
* [ Transfermarkt]
* Globalsportsarchive
Jazminaitis

**Jazminaitis** (*Jasminum*) – alyvmedinių (*Oleaceae*) šeimos augalų gentis, kurią sudaro ~200 rūšių, paplitusių Eurazijos, Afrikos ir Australijos bei Okeanijos atogrąžų ir šiltųjų vidutinių platumų juostose.

## Savybės
Jazminaitis – visžalis arba lapus metantis neaukštas medis ar krūmas. Lapai priešiniai, pražanginiai, kartais sudaro menturius, paprastieji, trilapiai arba neporiniai plunksniški. Žiedai dvilyčiai, kvapūs, susitelkę į šluoteles, kekes, skydelius. Vainiklapiai balti arba geltoni, rečiau raudoni ar purpuriniai. Vaisius – uoga (dažniausia juoda).

Dalis jazminaičių rūšių auginami kaip dekoratyviniai, parfumeriniai augalai. Iš jų žiedų gaunami eteriniai aliejai naudojami maisto pramonėje, parfumerijoje. Vaistinio jazminaičio ir arabinio jazminaičio džiovintais žiedais kvapinama arbata.

## Pavadinimas
Lietuviškas pavadinimas „jazminaitis“ yra botaninis naujadaras – daugelyje pasaulio kalbų šios genties augalai vadinami tiesiog „jazminais“, tačiau lietuviškoje botaninėje nomenklatūroje „jazmino“ pavadinimas teko Lietuvoje auginamam savo kvapnumu panašiam krūmui ''Philadelphus''. Pasaulyje jazminais vadinami įvairūs kvapniažiedžiai krūminiai augalai – pvz., *Trachelospermum jasminoides* („konfederatų“ arba „žvaigždinis jazminas“, oficialiai kvapusis šiurkščius), *Gardenia jasminoides* („Kapo jazminas“, oficialiai kvapioji gardenija), *Stephanotis floribunda* („Madagaskaro jazminas“, oficialiai gausiažiedis stefanotis), *Nicotiana alata* („jazmininis tabakas“, oficialiai kvapusis tabakas), *Murraya* („apelsininis jazminas“, oficialiai murėja) ir kt. Pats žodis „jazminas“ kilęs iš vid. persų k.  = *yāsamīn*.

## Rūšys
Žymesnės jazminaičių rūšys:

* arabinis jazminaitis (*Jasminum sambac*)
* ausytasis jazminaitis (*Jasminum auriculatum*)
* gausiažiedis jazminaitis (*Jasminum polyanthum*)
* kvapnusis jazminaitis (*Jasminum odoratissimum*)
* plaukuotasis jazminaitis (*Jasminum multiflorum*)
* plikažiedis jazminaitis (*Jasminum nudiflorum*)
* raktažolinis jazminaitis (*Jasminum mesnyi*)
* raudonasis jazminaitis (*Jasminum beesianum*)
* rausvasis jazminaitis (*Jasminum ×stephanense*)
* siauralapis jazminaitis (*Jasminum elongatum*)
* stambiažiedis jazminaitis (* Jasminum grandiflorum*)
* trigyslis jazminaitis (*Jasminum subtriplinerve*)
* vaistinis jazminaitis (*Jasminum officinale*)
* žemasis jazminaitis (*Jasminum humile*)

## Šaltiniai
CS Bendjé

**Centre Sportif de Bendjé**, o trumpai vadinamas **CS Bendjé** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Port Žantilyje. 

## Istorija
Kitados rungtyniavo žemesniuose divizionuose. 2022–2023 m. sezone žaidė aukščiausioje šalies lygoje, tačiau futbolo čempionatas Gabone buvo nutrauktas dėl perversmo. Debiutantai tuo metu buvo vieni iš lyderių ir kovojo dėl čempionų titulo. 2024–2025 m. sezone liko tryliktoje vietoje.

## Sezonai
; Pastarųjų metų sezonai

## Pasiekimai
;  **[[LINAF National Foot 1]]: **
* **Čempionai**:  m.
;  **[[Gabono futbolo taurė]]:**
* **Nugalėtojai**: –.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  , atraminis saugas;
*  Davy Mayoungou, saugas *(vingeris)*;
*  , puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Sąžinė

**Sąžinė** – pažinimo procesas, sukeliantis emocijas ir racionalias asociacijas, pagrįstas individo moralės filosofija arba vertybių sistema. Remdamasis sąžine žmogus atskiria gera nuo blogo, teisingą (savo) elgesį nuo nusikalstamo. Sąžinė yra priešinga emocijoms ar mintims, kurias sukelia asociacijos, pagrįstos tiesioginiais jutiminiais pojūčiais ir refleksinėmis reakcijomis, pavyzdžiui, simpatinės centrinės nervų sistemos reakcijomis. Dažnai sąžinė apibūdinama kaip sukelianti gailėjimosi jausmą, kai asmuo padaro prieštaraujantį jo moralinėms vertybėms poelgį. Šis gailėjimosi jausmas dar vadinamas sąžinės priekaištais. Tebevyksta diskusijos dėl to, kiek sąžinė lemia moralinį sprendimą prieš atliekant veiksmą ir ar tokie moraliniai sprendimai yra arba turėtų būti priimti protaujant. Intuityvizmo atstovai mano sąžinę esant visuotinę ir įgimtą, sprendžiamąją galią turinčią universumo apraišką, kai tuo tarpu empiristai teigia, jog ji yra žmogaus patirties išraiška – atmintis, kaupdama faktus daro subjektyvias išvadas, kokius sprendimus turėtume priimti ateityje.

Religijų požiūris į sąžinę paprastai šią sieja su visiems žmonėms būdinga morale, geranoriškai nusiteikusia visata ir (arba) dieviškumu. Įvairūs ritualiniai, mitiniai, doktrininiai, teisiniai, instituciniai ir materialiniai religijos bruožai nebūtinai dera su patirtiniais, emociniais, dvasiniais ar kontempliatyviais samprotavimais apie sąžinės kilmę ir veikimą.

Remiantis moksliniu požiūriu, sąžinės pajėgumai yra greičiausiai genetiškai nulemti, o jo objektas greičiausiai išmoktas ar įskiepytas kaip kultūros dalis. Zigmundas Froidas manė, kad sąžinė psichologiškai atsirado vystantis civilizacijai, kuri nuslopino išorinę agresijos išraišką: destruktyvus impulsas, priverstas ieškoti alternatyvios, geresnės išeities, nukreipė savo energiją kaip superego prieš asmens *[[ego]]* arba savanaudiškumą (tam įtakos turėję vaikystėje patirti draudimai). Pasak Froido, nepaklusimo sąžinei pasekmė yra kaltės jausmas, kuris gali būti neurozės išsivystymo veiksnys; Froidas teigė, kad tiek kultūrinis, tiek individualus superego nustato griežtus idealius reikalavimus, susijusius su tam tikrų sprendimų moraliniais aspektais, kurių nepaisymas sukelia „sąžinės baimę“. Biheivioristai sąžinę aiškina kaip tam tikrą atsaką į socialinius stimulus.

Dažnai vartojamos sąžinės metaforos: „vidinis balsas“, „vidinė šviesa“, „Dievo šviesa“. Sokratas ją vadino „daimoniškuoju ženklu“, t. y. atbaidančiu (ἀποτρεπτικός *apotreptikos*) vidiniu balsu, kurį jis girdėdavęs tik prieš pat suklysdamas. Sąžinė yra nacionalinės ir tarptautinės teisės sąvoka, vis dažniau suvokiama kaip taikytina visam pasauliui. Sąžinė motyvavo daugybę kilnių poelgių visuomenės labui, apie sąžinę sukurta daug žymių literatūros, muzikos ir kino kūrinių (pvz., „Antigonė“, „Nusikaltimas ir bausmė“, „Didžiosios mišios h-moll“, „Įsivaizduok“, „Nežudyk strazdo giesmininko“).

## Taip pat skaitykite

* Sąžinės laisvė
* Sąžiningumas

## Išnašos
Victoria United FC

**Victoria United Football Club** arba **Victoria United** – Kamerūno futbolo klubas iš Limbės, rungtyniaujantis aukščiausioje lygoje. 

## Istorija
2002 m. įkurtas klubas įkurtas. Kitados žaidė regioninėse lygose, 2021–2022 m. tapo Pietvakarių regioninės lygos nugalėtojais. 2022–2023 m. debiutavo Antroje lygoje ir tapo jos nugalėtojais. 2023–2024 m. sezone rungtyniavo aukščiausioje lygoje. Debiutantai tapo šalies čempionais. Atstovavo šaliai Afrikos žemyno turnyruose.

## Titulai
*  **[[Kamerūno futbolo lyga|Čempionai]] (1)**: 
:  **Čempionai**: 2023–2024 m.
*  **Kamerūno taurės turnyras ()**: 
:  **Nugalėtojai**:  m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga.

## Garsesni žaidėjai
; Žaidėjai, atstovavę Kamerūno nacionalinei rinktinei.
*  
*  , saugas.
* 

## Išnašos

## Nuorodos
* **Oficiali klubo svetainė**
* SOCCERWAY 
* FLASHSCORE
* Transfermarkt
* Globalsportarchive
Mobilusis interneto įrenginys

**Mobilusis interneto įrenginys** – mobilusis įrenginys, galintis apdoroti multimediją ir prisijungti prie belaidžio interneto tinklo. Skirtas pramogoms, informacijos apdorojimui, darbui. Juo galima komunikuoti ir dalintis failais.

Anksčiau tokie įrenginiai užpildė likusią rinkos dalį po išmaniųjų telefonų ir planšetinių kompiuterių. Pastaruosiuose paplitus šioms funkcijoms, visus šiuos įrenginius imta vadinti mobiliaisiais interneto įrenginiais.

## Šaltiniai
Dynamo Club

**Dynamo Club de Douala** arba **Dynamo Douala** – Kamerūno futbolo klubas iš Dualos, rungtyniaujantis aukščiausioje lygoje. 

## Istorija
1948 m. įkurtas klubas įkurtas. Kitados žaidė regioninėse lygose, 2022–2023 m. sezone liko antri Antroje lygoje. 2023–2024 m. sezone rungtyniavo aukščiausioje lygoje. Debiutantai pateko į stipriųjų grupę, o galutinėje komandų rikiuotėje liko aštunti.

## Titulai
*  **[[Elite One|MNT Elite One]] (0)**: 
:  **Čempionai**: 
*  **Kamerūno taurės turnyras (0)**: 
:  **Nugalėtojai**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga.

## Garsesni žaidėjai
; Žaidėjai, atstovavę Kamerūno nacionalinei rinktinei.

; užsieniečiai
* Narcisse Ekanga

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE
* [ Transfermarkt]
* Globalsportarchive
Google Vertėjas

**Google Vertėjas** () – daugiakalbis dirbtinio neuroninio tinklo vertėjas, sukurtas „Google“ kompanijos, galintis versti tekstą, dokumentus ir svetaines iš vienos kalbos į kitą.

„Google Vertėjas“ turi svetainės sąsają, programą mobiliesiems, skirtą „Android“ ir „iOS“, taip pat aplikacijų programavimo sąsają, padedančią kūrėjams kurti naršyklės plėtinius ir programinės įrangos programas. 2024 m. spalio mėn. „Google Vertėjas“ įvairiais lygiais palaikė 243 kalbas ir kalbų atmainas. 2013 m. gegužės mėn. programa kasdien naudodavosi daugiau nei 200 milijonų žmonių, 2016 m. balandžio mėn. – daugiau nei 500 milijonų naudotojų, kasdien yra išverčiama daugiau nei 100 milijardų žodžių.

2006 m. balandžio mėn. pradėta teikti kaip statistinio mašininio vertimo paslauga, o kalbiniams duomenims rinkti iš pradžių naudojo Jungtinių Tautų ir Europos Parlamento dokumentus ir nuorašus. Užuot tiesiogiai išvertęs kalbas, „Google Vertėjas“ iš pradžių išvertė tekstą į anglų kalbą, o paskui perjungė į tikslinę kalbą daugeliu kalbų derinių, pateiktų savo tinkle, išskyrus keletą išimčių, įskaitant katalonų ir ispanų kalbas. Vertimo metu „Google Vertėjas“ ieškojo modelių milijonuose dokumentų, kad padėtų nuspręsti, kuriuos žodžius pasirinkti ir kaip juos išdėstyti tiksline kalba. Pastaraisiais metais „Google Vertėjas“ pradėjo naudoti giluminio mokymosi modelį, kad galėtų atlikti savo vertimus. „Google Vertėjas“ tikslumas, kuris buvo kritikuojamas keletą kartų, buvo vertinamas kaip labai skirtingas įvairiose kalbose. 2016 m. lapkričio mėn. „Google“ paskelbė, kad „Google Vertėjas“ pereis prie neuroninio mašininio vertimo variklio – „Google Neural Machine Translation“, kuris verčia „visus sakinius vienu metu, o ne tik po gabalėlį. Jis naudoja šį platesnį kontekstą siekdamas išsiaiškinti tinkamiausią vertimą, kurį vėliau pertvarko ir pritaiko, kad jis būtų panašesnis į žmogų, kalbantį su tinkama gramatika“.

## Programos funkcijos
***Rašytų žodžių vertimas**: funkcija, verčianti parašytus žodžius ar tekstą į užsienio kalbą.
***Interneto svetainių vertimas**: funkcija, kuri išverčia visą tinklalapį į pasirinktas kalbas.
***Dokumentų vertimas**: funkcija, kuri išverčia naudotojo įkeltą dokumentą į pasirinktas kalbas. Dokumentai gali būti tokios formos: .doc, .docx, .odf, .pdf, .ppt, .pptx, .ps, .rtf, .txt, .xls, .xlsx.
***Kalbos vertimas**: funkcija, kuri iš karto verčia šnekamąją kalbą į pasirinktą užsienio kalbą.
***Programų mobiliesiems telefonams vertimas**: 2018 m. „Google“ pristatė naują „Google Vertėjo“ funkciją, pavadintą „Tap to Translate“, kurią naudojant momentinis vertimas yra pasiekiamas bet kurioje programoje, jos neperjungiant.
***Vaizdo vertimas**: funkcija, kuri identifikuoja tekstą naudotojo darytoje nuotraukoje ir iš karto išverčia tekstą ekrane pagal vaizdus.
***Ranka rašyto teksto vertimas**: funkcija, verčianti kalbą, kuri rašyta ranka telefono ekrane arba nupiešta virtualioje klaviatūroje be klaviatūros palaikymo.
***Dvikalbių pokalbių vertimas**: funkcija, verčianti pokalbius į kelias kalbas.
***Transkripcija**: funkcija, kuri transkribuoja kalbą įvairiomis kalbomis.

## Šaltiniai

## Nuorodos
* translate.google.com/
Aigle Royal

**Aigle Royal du Moungo** arba **Aigle Royal de Nkongsamba** arba trumpai vadinamas tiesiog **Aigle Royal** – Kamerūno futbolo klubas iš Nkongsambos, rungtyniaujantis aukščiausioje lygoje. 

## Istorija
1933 m. įkurtas klubas įkurtas. Kitados žaidė stipriausiame divizione, o vėliau regioninėse lygose. 1971 m. tapo šalies čempionais. 1994 m. pakartojo šį pasiekimą. Vėliau iškrito į žemesnį divizioną. 2023–2024 m. rungtyniavo Antroje lygoje ir tapo jos nugalėtojais. 2024–2025 m. sezone rungtyniavo aukščiausioje lygoje.

## Titulai
*  **[[Kamerūno futbolo lyga|Elite One]]**: 
:  **Čempionai (2)**: 1971, 1994 m. 
*  **Kamerūno taurės turnyras**: 
:  **Nugalėtojai (2)**: 1970, 1975 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga.

## Garsesni žaidėjai
; Žaidėjai, atstovavę Kamerūno nacionalinei rinktinei.
*  Thierry Makon, saugas.
* 

## Išnašos

## Nuorodos
* **Oficiali klubo svetainė**
* SOCCERWAY 
* FLASHSCORE
* [ Transfermarkt]
* Globalsportarchive
Jonaitiškių dvaras

**Jonaitiškių dvaras** – buvęs dvaras Jonaitiškių kaime (Radviliškio rajonas), prie kelio . Dvarą supa nedidelis parkas, išlikęs rūmų pastatas, svirnas, klėtis, seklyčia, pirkia. Dvaras nuomojamas kaip kaimo turizmo sodyba. Buvusi Kultūros paveldo vertybė.

## Istorija

Jonaitiškių dvaras įkurtas 1850 m. – tais metais pastatytas pagrindinis dvarvietės pastatas. Dvarą įkūrė grafų Zubovų-Oertelių šeima, kurių kilmingi protėviai ne tik Zubovai, bet ir Čiurlioniai. Oerteliai kaimą įsigijo XIX a. pradžioje ar kiek vėliau. Per 1863–1864 m. sukilimą Oerteliai ne tik rėmė sukilėlius, kurie laikėsi Didžiojo Tyrulio pelkėse, bet dvaro savininkas Johan von Oertel pats dalyvavo jame ir praradęs sveikatą vėliau mirė. XIX a. pabaigoje – XX a. iki 1944 m. dvarą valdė Johano sūnus Jonas Oertelis (1871–1961). Jono vardu pavadintas ir dvaras, ir kaimas – *Jonaitiškiai*. Oerteliai buvo sulenkėję katalikai, gana dosnūs ir neturtingiems. Jonas turėjo dvi žmonas, su pirmąja Stanislova susilaukė 17 vaikų. 1920 m. rūpindamasi dvaro darbuotojais, Stanislava užsikrėtė šiltine ir mirė. 1927 m. dvaro savininkas dar kartą vedė – šįkart buvusią savo vaikų mokytoją iš užsienio Zofiją Filleborn. Ji pagimdė sūnų Steponą.

Oerteliai susigiminiavo su Zubovais vedybų keliu: Vladimiro Zubovo (1887–1959) duktė Ona ištekėjo už Mečislovo Oertelio, jau tarpukario Lietuvoje baigusio Panevėžio lenkų gimnaziją, vėliau tapusio Lietuvos karininku, dar vėliau – agronomu. Mečislovas Oertelis buvo grafas, agronomas, mokslininkas (parašė ir apsigynė disertaciją), aukštosios mokyklos dėstytojas, galiausiai Jonavos rajono kolūkio „Komunaras” pirmininkas. Trumpai ragavo ir tremties duonos. Iš ten jį ištraukė giminaičiai, gyvenę Maskvoje.

Jo sūnus taip pat buvo Vladimiras (1907–2007), garsus architektas, vedė M. K. Čiurlionio dukrą Danutę. D. Čiurlionytės motina Sofija Kymantaitė, rašytoja ir visuomenės veikėja, buvo iš lietuviškos bajorų Kymantų giminės, o tėvas iš miestelėnų. Taip susijungė trys bajoriškos ir viena nebajoriška giminės. 1944 m. J. Ortelis su šeima ir dalimi savarankiškai gyvenusių vaikų pasitraukė iš Lietuvos ir vėliau įsikūrė Australijoje, kur ir mirė.

## Šaltiniai

## Nuorodos
*
Octavio Paz

**Oktavijus Pasas Losanas** (*Octavio Paz Lozano*, 1914 m. kovo 31 d. – 1998 m. balandžio 19 d.) – Meksikos poetas, rašytojas, diplomatas. Laikomas vienu iškiliausių XX a. Lotynų Amerikos rašytojų. Nobelio literatūros premijos laureatas (1990 m.).

## Biografija
Gimė finansiškai nestabilioje šeimoje, nukentėjusioje nuo Meksikos pilietinio karo, tačiau turėjo prieigą prie senelio Irenėjaus Paso, kuris savo laiku buvo iškilus šalies intelektualas, bibliotekos. Oktavijus Pasas baigė teisės ir literatūros studijas Meksikos universitete. Dar būdamas paaugliu ėmė leisti savo eiles, o 1933 m., būdamas devyniolikos, išleido savo pirmąją knygą „Laukinis mėnulis“ (*Luna Silvestre*). 1937 m. apsilankė Ispanijoje, kur stojo ginti respublikonų idealų Ispanijos pilietiniame kare. Vėliau lankėsi Paryžiuje, kur susipažino su siurrealistais.

Grįžęs į Meksiką, Oktavijus Pasas įsteigė ir redagavo keletą literatūrinių žurnalų – *Taller* (1938–1941 m.), *El hijo pródigo* (nuo 1943 m.). Rašė eiles, literatūros kritiką.

1945 m. Oktavijus Pasas pradėjo dirbti Meksikos diplomatinėje tarnyboje. Dvejus metus gyveno San Fransiske ir Niujorke, 1962–1968 m. dirbo Meksikos ambasadoriumi Indijoje. Vėliau atsistatydino, protestuodamas prieš brutalų susidorojimą su studentai Meksike. 1971–1976 m. redagavo žurnalą *Plural*, 1976–1998 m. – *Vuelta*.

## Kūryba
Oktavijaus Paso poezijoje ryškus siurrealizmas; paskyrė rinkinių indų mitams, kūrė pagal Marselio Diušamo ir Roberto Raušenbergo meną, Džono Keidžo muzikos teoriją, veikiamas Stefano Malarmė poezijos. Prozos darbuose Oktavijus Pasas tyrinėjo Meksikos kultūros ir istorijos bruožus (žymiausias veikalas – „Vienatvės labirintas“), šiuolaikinę Lotynų Amerikos poeziją, pasaulio kultūrų santykius, tarptautinę politiką ir kt.

Oktavijaus Paso kūrybai didelę įtaką padarė siurrealizmo, marksizmo, egzistencializmo, budizmo, hinduizmo idėjos. Vėlyvojoje kūryboje daug dėmesio skyrė metafiziniams klausimams, ypač aptarė egzistencinę vienatvę, kuri, Paso požiūriu, įveikiama per kūrybą ir erotinę meilę.

## Bibliografija
Svarbiausi veikalai:
* „Laukinis mėnulis“ (*Luna silvestre*, eilės, 1933 m.)
* „Po tavo ryškiu šešėliu, ir kitos eilės“ (*Bajo tu clara sombra y otros poemas*, eilės, 1937 m.)
* "Nepraeis! " (*No pasaran!*, eilės, 1937 m.)
* „Laisvė lygtinai“ (*Libertad bajo palabra*, eilės, 1949 m.)
* „Vienatvės labirintas“ (*El laberinto de la soledad*, 1950 m.)
* "Erelis ar saulė? " (*¿Águila o sol?*, eilės, 1951 m.)
* „Lankas ir lyra“ (*El arco y la lira*, 1956 m.)
* „Guobos kriaušės“ (*Las peras del olmo*, 1957 m.)
* „Saulės akmuo“ (*Piedra de sol*, eilės, 1957 m.)
* „Blankas“ (*Blanco*, eilės, 1967 m.)
* „Sąlyčiai ir atostūmos“ (*Conjunciones y disyunciones*, 1969 m.)
* „Rytų šlaitas“ (*Ladera este*, eilės, 1971 m.)
* „Beždžionė gramatikė“ (*El mono gramático*, 1974 m.)
* „Oro vaikai“ (*Hijos del aire*, eilės, 1979 m.)
* „Miglotas metas“ (*Tiempo nublado*, 1983 m.)
* „Medis viduje“ (*Árbol adentro*, eilės, 1987 m.)
* „Oktavijaus Paso raštai“ (*Obras completas de Octavio Paz*, 15 t., 1994–2004 m.)

## Šaltiniai
Žan Flis

**Žanas Flisas** (; g. 1997 m. liepos 30 d.) – Slovėnijos futbolininkas, gynėjas. Kitados atstovavo Slovėnijos U-19 rinktinei.

## Karjera
Karjerą pradėjo gimtinėje. Atstovavo NK Maribor, tačiau pagrindinėje komandoje nežaidė, o žaidybinio laiko gaudavo dublerių ekipoje. 

2017–2018 m. atstovavo Drava Ptuj. Nuo 2018 m. priklausė Celje, nuomos pagrindais perleistas Triglav. 2021 m. paskolintas NK Fužinar.

2023 m. perėjo į „Rogaška“ klubą. 2023–2024 m. sezone Pirmoje lygoje () sužaidė dvidešimt devynerias rungtynes.

### „Transinvest“ klubas
2024 m. rudenį prisijungė prie Vilniaus rajono FK Transinvest. 2024 m. spalio 1 d. debiutavo A lygos rungtynėse prieš FK Panevėžys. Rungtynės baigėsi minimalia panevėžiečių pergale rezultatu 2-1. Flisas rungtynes pradėjo ant atsarginių suolelio, o aikštėje pasirodė po keitimo antrojo kėlinio pradžioje ir žaidė iki finalinio švilpuko.

### „Radnik“ klubas
Nuo 2025 m. sausio mėn. karjerą tęsė Bijelinos „Radnik“ (Bosnija ir Hercegovina). 2025 m. kovo 1 d. debiutavo Premijer lygos rungtynėse prieš Bania Lukos „Borac“. Susitikimą pradėjo ant atsarginių suolelio, o aikštėje pasirodė po keitimo rungtynių pabaigoje (85 min.) ir žaidė iki finalinio švilpiko. Varžovai palaužė „Radnik“ futbolininkus minimaliu rezultatu 1-0.

## Statistika
; A lygos statistika

Spalvų reikšmės: 
: Ekipa žaidė A lygoje;

## Laimėjimai
;  su NK Celje
*  **Slovėnijos čempionas**: 2019–2020 m.

;  su NK Rogaška
*  **Slovėnijos futbolo taurės laimėtojas**: 2023–2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Chris Pratt

**Kristoferis Maiklas „Krisas“ Pratas** (, g. ) – amerikiečių aktorius.

Jis labiausiai žinomas dėl savo vaidmenų filmuose „Galaktikos sergėtojai“ (ir platesnėje „Marvel Cinematic Universe“), trilogijoje „Juros periodo pasaulis“, taip pat televizijos situacijų komedijoje „Parkai ir poilsis“.

2015 m. žurnalas „Time“ aktorių įtraukė į 100 įtakingiausių pasaulio žmonių sąrašą. Jo, kaip pagrindinio aktoriaus, filmai visame pasaulyje uždirbo daugiau nei 13 milijardų JAV dolerių, todėl jis yra vienas pelningiausių visų laikų aktorių.

## Filmografija

### Filmai

### Televizija

## Išnašos
Al Ta'awon SC

**Al Ta'awon SC** () – Libijos sporto klubas iš Adždabijos. Sporto klubas turi įvairių sporto šakų (futbolo, futzalo, rankinio, krepšinio, tinklinio) komandas. 

Šis straipsnis apie klubo futbolo komandą, rungtyniavusią aukščiausioje šalies lygoje. Angliškuose šaltiniuose dar žinomas kaip **Al-Taawon Ajdabiya SC**.

## Istorija
Klubo ištakos siekia 1960 m. 2022–2023 m. sezone rungtyniavo aukščiausioje šalies lygoje.

## Pasiekimai
;  Premjer lyga
*  **Čempionai (0):**  

;  Libijos futbolo taurė
*  **Nugalėtojai (0):** 

;  Libijos Supertaurė
*  **Nugalėtojai (0):**

## Sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga. 

## Garsesni žaidėjai
; Futbolininkai atstovavę Libijos nacionalinei rinktinei
*  Magdy Artiba, gynėjas;

; Užsieniečiai
*  Hussein Shabani, saugas;
*  Roy Ndoutoumo, puolėjas;
*  Suliman Zakaria, atraminis saugas;
*  Haruna Niyonzima

## Išnašos

## Nuorodos
* SOCCERWAY
* FLASHSCORE
* Globalsportsarchive
Galaktikos sergėtojų šventės

**Galaktikos sergėtojų šventės** () – 2022 m. JAV speciali televizijos programa, kurią režisavo James Gunn. Tai speciali serija, kurios veiksmas vyksta „Marvel Cinematic Universe“ (MCU) visatoje, po filmo „“. „Marvel Studios“ sukurtoje specialioje televizijos programoje pasakojama apie Galaktikos sergėtojus, kurie švenčia Kalėdas ir ieško dovanos savo komandos lyderiui Piteriui Kvilui.

Chris Pratt, Dave Bautista, Karen Gillan, Pom Klementieff, Vin Diesel, Bradley Cooper, Sean Gunn ir Michael Rooker pakartojo savo vaidmenis iš ankstesnių MCU filmų. Taip pat dalyvauja roko grupė „Old 97's“ ir Kevin Bacon kaip išgalvota jo paties versija. 

2022 m. lapkričio 25 d. programa išleista per „Disney+“ ir tapo ketvirtosios MCU fazės pabaiga. Ji sulaukė teigiamų kritikų atsiliepimų dėl humoro, Gunn režisūros ir aktorių pasirodymų, taip pat buvo nominuota keliems apdovanojimams.

## Vaidmenys

: *Aktorius – veikėjas*

* Chris Pratt – *Peter Quill / Star-Lord*
* Dave Bautista – *Drax the Destroyer*
* Karen Gillan – *Nebula*
* Pom Klementieff – *Mantis*
* Vin Diesel – *Groot*
* Bradley Cooper – *Rocket*
* Sean Gunn – *Kraglin Obfonteri*
* Old 97's – *Bzermikitokolok and the Knowheremen*
* Michael Rooker – *Yondu Udonta*
* Kevin Bacon – Jis pats

## Televizijos programos gamyba
2020 m. gruodį „Marvel Studios“ prezidentas Kevin Feige paskelbė apie „Galaktikos sergėtojų šventės“ – specialią televizijos programą su Galaktikos sergėtojais, kurios scenarijų parašys ir režisuos James Gunn.

2022 m. vasario mėn. „Trilith Studios“ studijoje Atlantoje prasidėjo programos filmavimas, kurios darbinis pavadinimas buvo „Pop Tart“. Jis vyko vėlesnėje „Galaktikos sergėtojai: III dalis“ filmo gamybos dalyje, kuri truko nuo 2021 m. lapkričio mėn. iki 2022 m. gegužės mėn. ir buvo naudojamos tos pačios dekoracijos ir šiame filme.

## Nuorodos
* 
* 
* 
## Išnašos
Magnetinė juosta

**Magnetinė juosta** – juosta, sudaryta iš plono, magnetizuojamo sluoksnio, uždėto ant plastikinės juostelės. Naudojama saugoti vaizdo, garso ir kompiuteriniams duomenims. Sukurta Vokietijoje 1928 m. remiantis magnetiniu įrašymu ant vielos. Įrenginiai, naudojantys magnetines juostas, gali įrašyti ir paleisti garso, vaizdo bei dvejetainę informaciją. 

Juostos buvo naudojamos iš anksto įrašyti radijo programoms, kurios prieš tai visada būdavo transliuojamos gyvai. Nuo 6-ojo dešimtmečio buvo naudojamos saugoti didelį kiekį kompiuterinių duomenų. 

Įprastos magnetinės juostos pradeda irti maždaug po 10–20 metų. Dėl to tai nėra tobulas būdas saugoti informaciją ilgą laiką.

## Šaltiniai
Gaskoneidas

**Gaskoneidas** () – upė Jungtinėse Amerikos Valstijose, vidurio Misūryje; Misūrio upės dešinysis intakas. Prasideda Ozarko plynaukštėje, netoli Seimūro gyvenvietės. Teka į šiaurės rytus. Įteka į Misūrį ties Gaskoneido gyvenviete.

Pagardėjusi kaip žuvinga upė, lankoma žūklės mėgėjų. Ties Ričlandu ir Viena patvenkta.

Upė pavadinta pagal prancūzų pogrupį gaskonus, kurie mėgę girtis turtais. Prancūzų keliautojai šį požymį įžvelgę tarp šios upės pakrančių indėnų.

## Šaltiniai
Grandas (Misūris)

**Grandas** () – upė Jungtinėse Amerikos Valstijose, Ajovos ir Misūrio valstijose; Misūrio upės kairysis intakas. Prasideda vidurio-pietų Ajovoje, netoli Krestono. Aukštupyje teka į pietvakarius, toliau – į pietryčius per Misūrio valstiją. Įteka į Misūrio upę piečiau Bransviko gyvenvietės.

Didžiausi intakai: Tompsonas, Medisin Krikas, Lokust Krikas (kairieji), Šoal Krikas (dešinysis).

Pagrindinis miestas prie Grando – Čilikotis.

Bent nuo 1723 m. prancūzų šaltiniuose upė minima kaip *La Grande Riviére* („didžioji upė“). Tuoj į vakarus nuo Grando žiočių prancūzai įsteigė Orleano fortą, siekdami įsitvirtinti Misūrio baseine. 1728 m. fortą jie apleido, vėliau jis sunaikintas pasikeitusios upės vagos.

## Šaltiniai
Takomos sąsiauris

**Takomos sąsiauris** (, neformaliai *Narrows*) – sąsiauris, Pjudžeto įlankos dalis prie Ramiojo vandenyno, Jungtinių Amerikos Valstijų šiaurės vakariniame krante, Vašingtono valstijoje. Laivybai tinkamas jūrų vandens kelias, suformuotas ledyninių reljefo formų. Per sąsiaurį, skiriantį Takomos miestą nuo Kitsapo pusiasalio, nutiestas dviejų dalių Takomos sąsiaurio tiltas. Juo praeina valstijos kelias *State Route 16*. Vandens kelias ties Takoma susiaurėja iki maždaug 1,5 km pločio, yra virš 60 m gylio, keletą kartų per parą vyksta potvyniai ir atoslūgiai.

## Istorija

1841 m. amerikiečių jūrų keliautojas Čarlzas Vilksas JAV tyrinėjimo ekspedicijos metu šią vietą pavadino tiesiog „Sąsiauriu“ (*Narrows*). 1847 m. Didžiosios Britanijos Admiralitetui koreguojant navigacinius žemėlapius, jūrų tyrinėtojas Henris Keletas sąsiaurį oficialiai pavadino „The Narrows“.

1940 m. per sąsiaurį buvo pastatytas pirmasis kabamasis tiltas, sugriautas stipraus vėjo po kelių mėnesių po jo atidarymo. Inžinerinė katastrofa Takomoje buvo nufilmuota ir turėjo poveikį vėliau statomų didžiųjų tiltų projektavime. Pastaraisiais metais Pjudžeto įlankoje aptinkama didžiausių pasaulio aštuonkojų *[[Enteroctopus dofleini]]*, be to, sklando legenda, kad jie gyvena ir tarp tilto griuvėsių.


Tacoma Narrows aerial.jpg|Sąsiauris iš paukščio skrydžio
West End, Tacoma, WA, USA - panoramio (5).jpg|Sąsiaurio pakrantė
West End, Tacoma, WA, USA - panoramio.jpg|Laivyba


## Šaltiniai
Lingiai (reikšmės)

**Lingiai** gali reikšti:
* Lingiai – kaimas Klaipėdos rajone;
* Lingiai – kaimas Elektrėnų savivaldybėje;
* Lingiai – kaimas Baltarusijoje, Varanavo rajone;
* Lingiai – kitas kaimo Šilalės rajone *[[Lingės (Šilalė)|Lingės]]* pavadinimas.
Hussein Shabani

**Huseinas Šabani** (*Hussein Shabani*; g. 1990 m. rugsėjo 26 d.) – Burundžio futbolininkas, saugas, puolėjas. Atstovavo Burundžio nacionalinei rinktinei.

## Karjera
Karjeros pradžioje rungtyniavo Burundžio Flambeau de l’Est ir Bužumbūros „Vital'Ô“ klubuose. 

Vėliau persikėlė į Amagaju (Ruanda), o netrukus perėjo į Rayon Sports (Ruanda). 2018–2019 m. priklausė Baroka (PAR). 

Karjerą tęsė Ethiopian Coffee (Etiopija). 2019–2020 m. rungtyniavo Bugesera (Ruanda). 2020 m. persikėlė į AS Kigali (Ruanda). 

2023 m. pasirašė sutartį su Al-Taawon Ajdabiyah (Libija).

## Rinktinė
2013 m. liepos 28 d. debiutavo Burundžio nacionalinėje komandoje rungtynėse prieš Sudaną. Pagrindinis rungtynių laikas baigėsi esant lygiam rezultatui 1-1, o baudinių serijoje sėkmė lydėjo Burundžio futbolininkus.

2018 m. rugsėjo 2 d. pelnė savo pirmąjį įvartį atstovaudamas Burundžio rinktinei draugiškose rungtynėse prieš Etiopiją. Susitikimas baigėsi lygiosiomis 1-1

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Flambeau de l'Est FC

:Nemaišyti su kitais klubais, naudojančiais Flambeau žymenį.

**Flambeau de l'Est Football Club ** arba **Flambeau de l'Est** bei **Flambeau de l'Est FC** – Burundžio futbolo klubas iš Rujigio. Rungtyniavo aukščiausioje lygoje, vadinamoje Burundi Ligue A, dėl rėmimo sutarčių žinomoje Burundi Primus Ligue pavadinimu. Namų rungtynes žaidė Rujigio miesto stadione (), talpinančiame 2 tūkst. žiūrovų. 

## Istorija
Klubo ištakos siekia 2010 m. Nuo 2011–2012 m. sezono rungtyniavo stipriausiame šalies divizione. Netrukus, 2012–2013 m. sezone tapo šalies čempionais Atstovavo šaliai Afrikos žemyno turnyruose.

2018–2019 m. sezone liko keturiolikti tarp šešiolikos dalyvių ir iškrito į žemesnį divizioną. 2019–2020 m. sezoną praleido B lygoje ir savo grupėje liko penktoje vietoje, o 2020–2021 m. sezone tapo A grupės nugalėtojais ir pateko į stipriausią šalies lygą.

2021–2022 m. sezone žaidė A lygoje, tačiau liko penkiolikti tarp šešiolikos dalyvių ir iškrito į žemesnį divizioną.

## Titulai
;  **[[Burundi Ligue A|Burundi Ligue A]]** 
*  **Čempionai (1)** 2012–2013 m.
*  Antroji vieta (1): 2013–2014 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniavo tradicine apranga.

## Garsesni žaidėjai
; Klubo žaidėjai, atstovavę Burundžio nacionalinei rinktinei.
*  MacArthur Arakaza, vartininkas;
*  Haruna Manirakiza, gynėjas;
*  Hussein Shabani, saugas;
*  Moussa Mossi, saugas;
*  Landry Ndikumana, saugas;
; užsieniečiai
*  Fiston Munezero, gynėjas;

## Šaltiniai

## Nuorodos
* SOCCERWAY 
* Transfermarkt
* Globalsportarchive
Al Tahaddy SC

**Bengazio „Al Tahaddy SC“** () – Libijos sporto klubas iš Bengazio. Sporto klubas turi įvairių sporto šakų (futbolo, futzalo, rankinio, krepšinio, tinklinio) komandas. Šis straipsnis apie klubo futbolo ekipą, rungtyniavusią aukščiausioje šalies lygoje.

## Istorija
Klubo ištakos siekia 1954 m. Daugkartiniai šalies čempionai. 1968 m. iškovojo pirmąjį titulą. 1977 ir 1997 m. pakartojo šį pasiekimą.

## Pasiekimai
; Aukščiausioji lyga
:  **Čempionai (3)**: 1968, 1977, 1997 m.
; Libijos futbolo taurė 
:  **Nugalėtojai (0)**:

## Sezonai

## Apranga
; Sportinės aprangos pokyčiai.
* Namuose rungtyniauja tradicine apranga. 

## Spalvinė gama

## Garsesni žaidėjai
; Futbolininkai atstovavę Libijos nacionalinei rinktinei
*  Saad Ajbara, gynėjas;
*  Taher El-Barasi, gynėjas;
*  Mohamed Fathi, saugas;
*  Ibrahim Bodbous, puolėjas;

; Užsieniečiai
*  Souleymane Kéïta, atraminis saugas;
*  Hamza Al-Rimi, gynėjas;
*  Kofi Kordzi, puolėjas;
*  Diaa Mahjoub, saugas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Shabaab Al Jabal SC

**Šachato „Shabaab Al Jabal SC“** () – Libijos sporto klubas iš Šachato (Džabal al Achdaro savivaldybės). Sporto klubas turi įvairių sporto šakų (futbolo, futzalo, rankinio, krepšinio, tinklinio) komandas. Šis straipsnis apie klubo futbolo ekipą, rungtyniavusią aukščiausioje šalies lygoje.

## Istorija
Klubo ištakos siekia 1974 m. Nuo 2014–2015 m. sezono rungtyniavo stipriausiame šalies divizione, tačiau 2022–2023 m. sezone liko paskutiniai savo grupėje ir iškrito į žemesnį divizioną.

Nuo 2023–2024 m. sezono žaidė Pirmame divizione (II).

## Pasiekimai
; Aukščiausioji lyga
:  **Čempionai ( kartus)**: m.
; Libijos futbolo taurė 
:  **Nugalėtojai ( kartus)**: m.

## Sezonai

## Apranga
; Sportinės aprangos pokyčiai.
* Namuose rungtyniauja tradicine apranga. 

## Spalvinė gama

## Garsesni žaidėjai
; Futbolininkai atstovavę Libijos nacionalinei rinktinei
*  Adel Al-Shairi, gynėjas;
*  Ahmed Al-Sagheer, gynėjas;
*  Anas 'Manga' Al-Werfaly, gynėjas;
*  Jafar Idris Ahwidi, saugas;
*  Wisam Bokteef, puolėjas;
*  Haithem Bushah, puolėjas;

; Užsieniečiai
*  Idrissa Traoré, atraminis saugas;
*  Molley Jr Karpeh; puolėjas
*  Ely Cheikh Voulany, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Kitsapo pusiasalis

**Kitsapo pusiasalis** () – pusiasalis Jungtinių Amerikos Valstijų šiaurės vakarų pakrantėje, Vašingtono valstijoje, patenkantis į didžiąją Kitsapo apygardos dalį. 

Pusiasalio pavadinimas siejamas su indėnų sukvamišų (*Suquamish*) genties vado Kitsapo vardu. Anksčiau vadintas Indėnų bei Didžiuoju pusiasaliu (*Great Peninsula*), kuris lig šiol dar laikomas oficialiu.

## Geografija

Pusiasalis plyti į vakarus nuo didžiųjų valstijos miestų Takomos ir Sietlo, atskirtas Pjudžeto įlankos. Pusiasalį su rytiniu šios įlankos krantu jungia kompanijos „Washington State Ferries“ keltai, kurie plaukia iš Bremertono į Sietlo miesto centrą, iš Kingstono į Edmondsą ir iš Sautvorto į Vakarų Sietlą per Vašono salą. Iš pietinės pusiasalio dalies per Takomos sąsiaurio tiltą pasiekiama Takoma. Šiaurėje Kitsapo ir Olimpo pusiasalius skiria pontoninis tiltas *Hood Canal Bridge*.

Kitsapo pusiasalio ilgis iš šiaurės į pietus yra beveik 90  km, iš vakarų į rytus – apie 40 km. Pusiasalyje aukščiausiai iškilęs Auksinis kalnas (537 m). Įsikūrusios Karinio jūrų laivyno laivų statykla ir karinė jūrų bazė. Didžiausi miestai yra Bremertonas, Port Orčardas.

## Šaltiniai

## Nuorodos
* 
* Welcome to the Kitsap Peninsula, Washington *visitkitsap.com*
* Kitsap Peninsula Water Trail Washington Water Trails Association
* Tourism in Kitsap County, WA Kitsap Economic Development Alliance
Olympic SC (Zavija)

**Zavijos „Olimpiko“ sporto klubas** arba **Olympic Azzaweya SC** () – Libijos sporto klubas iš Zavijos (Az Zāwiyaẗ), turintis įvairių sporto šakų (futbolo, futzalo, rankinio, krepšinio, tinklinio) komandas. Šis straipsnis apie klubo futbolo ekipą, rungtyniavusią aukščiausioje šalies lygoje.

## Istorija
Klubo ištakos siekia 1947 m. 2003–2004 m. sezone iškovojo čempionų titulą. 2022–2023 m. sezone rungtyniavo aukščiausioje šalies lygoje.

## Pasiekimai
;  Premjer lyga
*  **Čempionai (1):** 2003–2004 m.

;  Libijos futbolo taurė
*  **Nugalėtojai (0):** 

;  Libijos Supertaurė
*  **Nugalėtojai (0):**

## Sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga. 

## Garsesni žaidėjai
; Futbolininkai atstovavę Libijos nacionalinei rinktinei
*  Ahmed Azzaqa, vartininkas;
*  Tariq Bishara, saugas;
*  Omar Aribi, puolėjas;
*  Abdulmuen Khumaj, saugas;

; Užsieniečiai
*  Mehdi Ouedherfi, saugas;

## Išnašos

## Nuorodos
* SOCCERWAY
* FLASHSCORE
* Globalsportsarchive
Magnetinis įrašymas ant vielos

**Magnetinis įrašymas ant vielos** – magnetinio įrašymo technologija, skirta saugoti analoginį garsą. Ant plonos plieninės vielos buvo įrašoma naudojant įvairius magnetizacijos lygius. Pirmąjį magnetinį įrašymo įrenginį 1898 m. sukūrė Valdemar Poulsen. Pirmasis komerciškai prieinamas įrašymo įrenginys buvo telegrafonas, kurį gamino *American Telegraphone Company* Springfilde, Masačusetse, 1903 metais.

Viela buvo greitai traukiama per įrašymo galvutę, kurios magnetizavimo lygis priklausė nuo tuo metu paduodamo elektrinio garso signalo. Vėliau viela traukiama per galvutę, kuri atkuria magnetizavimo lygį ir taip paleidžia įrašytą garsą. 

Magnetinę vielą 6-ajame dešimtmetyje pakeitė magnetinė juosta. Jų veikimo principas ir elektroninės dalys yra labai panašios.

## Šaltiniai
Senieji Eglininkai

**Senieji Eglininkai**, **Eglininkai** (, *Eggleningken* nuo 1938 m. *Lindengarten*) – buvęs dvaras, vėliau kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 16 km į vakarus nuo Lazdynų ir 16 km į pietryčius nuo Ragainės, prie Ragainės–Lazdynų plento.

## Istorija

Vietovardis kilęs iš pavardės *Eglininkas*, arba kaimas pavadintas pagal gyventoją, dirbantį ir gyvenantį eglių miške.

1785 m. buvo Leskaminio domenų valsčiaus kulmiškasis dvaras su 3 ugniakurais (gyvenamaisiais pastatais), 1821 m. – šatulinių kulmiškių kaimas su 17 gyventojų, 1846 m. – 5 sodybų kaimas su 45 gyventojais. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Kakšių valsčių, 1909–1945 m. buvo Būdviečių valsčiaus sudėtyje. 1905 m. Senuosiuose Eglininkuose buvo 3 sodybos, gyveno 45 žmonės, iš jų 2 lietuviai (4,4 %); kaimas valdė 102 ha žemės. 1929 m. prijungti prie Naujųjų Eglininkų, jungtinė kaimo bendruomenė pavadinta Eglininkais. Po Antrojo pasaulinio karo ar vėliau sovietmečiu išnyko.

## Gyventojai

## Šaltiniai
Ozarkų tvenkinys

**Ozarkų tvenkinys** arba **Ozarko tvenkinys** () – tvenkinys Jungtinėse Amerikos Valstijose, vidurio Misūrio valstijoje, Ozarko plynaukštėje, 68 km į pietvakarius nuo Džeferson Sičio. Sudarytas 1929–1931 m., pastačius Bagnelio užtvanką ant Oseidžo upės. Užtvankos paskirtis buvo tiekti hidroenergiją Sent Luisui.

Tvenkinys nusidriekęs ~145 km, o kranto linija siekia ~1770 km. Dėl vingiuotos formos su gausybe įlankų Ozarkų tvenkinys buvo pramintas „Misūrio drakonu“. Tai populiari poilsinė teritorija, lankoma dėl žūklės, vandens sporto, poilsiaviečių. Grand Gleizo įlanka paskelbta Ozarko valstijos parku, o prie pietinės Najangvos įlankos sudarytas Ha Ha Tonkos valstijos parkas. Tuojau į vakarus nuo Ozarkų tvenkinys ant Oseidžo upės sudarytas Triumano tvenkinys.

Pagrindinės gyvenvietės prie tvenkinio – Oseidž Bičas, Leik Ozarkas.

## Šaltiniai
Paryžiaus Basketball

**Paryžiaus „Basketball“** () – Prancūzijos krepšinio klubas iš Paryžiaus, besivaržantis aukščiausioje Prancūzijos lygoje. Rungtyniauja „Adidas“ arenoje Paryžiaus La Šapelio rajone.

## Istorija
Klubą 2018 m. įkūrė amerikiečių sporto vadybininkas Deividas Kanas (*David Kahn*). Klubas įsigijo Prancūzijos antrosios lygos licenciją iš Hjero–Tulono „HTV Basket“ klubo. 2020–2021 m. sezone „Paris Basketball“ užėmė antrąją vietą Prancūzijos antrojoje lygoje ir iškovojo patekimą į aukščiausiąją lygą. 2021–22 m. Pro A lygoje paryžiečiai liko penkiolikti, tačiau kitame sezone dalyvavo Europos taurės turnyre. 2023–24 m. sezone „Paris Basketball“ užėmė antrąją vietą Prancūzijos lygoje ir laimėjo Europos taurę, finale nugalėję kitą Prancūzijos klubą „JL Bourg“. Į pergales komandą vedė amerikiečių legionierius T. Dž. Šortsas. Laimėjęs Europos taurę, klubas iškovojo teisę varžytis Eurolygoje. Jau debiutiniame sezone komanda ilgą laiką buvo tarp lyderių ir pateko į ketvirtfinalius, be to, laimėjo šalies lygą ir taurę.

## Sudėtis

## Laimėjimai
* Europos taurė: 2024 m.
* Prancūzijos Pro A lygos taurė: 2024 m.
* Prancūzijos krepšinio lyga: 2025 m.
* Prancūzijos krepšinio taurė: 2025 m.

## Treneriai
*  Jean-Christophe Prat (2018–2022 m.)
*  Will Weaver (2022–2023 m.)
*  Tuomas Iisalo (2023–2024 m.)
*  Tiago Splitter (2024–2025 m.)
*  Francesco Tabellini (2025–2026 m.)

## Šaltiniai
Jean de La Fontaine

**Žanas de La Fontenas** (; 1621 m. liepos 8 d. – 1695 m. balandžio 13 d.) – prancūzų rašytojas, pasakėtininkas. Labiausiai žinomas dėl savo savo „Eiliuotų pasakų ir novelių“ (1665–1685) ir trijų pasakėčių rinkinių (1668, 1678–1679 ir 1694), taip pat dėl savo apysakos „Psichės ir Eroto meilė“ (1669). Sukūrė klasicistinės formos pasakėčios tipą, remdamasis Ezopo, Fedro, Horacijaus, Vergilijaus, Pilpajaus ir kitų autorių siužetais. Kai kurie jo kūriniai yra išversti į lietuvių kalbą.

Prancūzų akademijos narys (1684).

## Biografija
Ž. de La Fontenas gimė 1621 m. liepos 8 d. Tėvas – Čarlzas de La Fontenas (1594–1658) – miškų tarnybos darbuotojas, motina – Fransuaza Pidu (1582–1662). Vaikystę praleido miškuose ir laukuose. Būdamas dvidešimties metų įstojo vienuolių oratorionų ordiną, tačiau labiau domėjosi poezija ir filosofija. 

Vedė keturiolikmetę Marie Hericart ir išvyko į Paryžių, kur gyveno iki pat mirties, nors 1664–1672 buvo apsigyvenęs Liuksemburgo rūmuose pas Orleano kunigaikštienę. Savo šeimą aplankydavo labai retai ir trumpam laikui. Taip pat jis skyrė labai mažai dėmesio savo vaikams ir sutikęs savo suaugusį sūnų, jo net neatpažino. 

1692 m. gruodžio viduryje La Fontenas sunkiai susirgo. Susirgęs, jis pradėjo vėl domėtis Evangelijomis ir skaityti jas. Mirė 1695 m. balandžio 13 d. Paryžiuje.

## Šaltiniai